
INTRODUCTION 


IN THE NAME OF ALLAH 

The Tayseerul Aqaaid booklet prepared is to cater for 
those entering the religion of Islam. The basic 
necessities have been included to inform the reader 
about the basic beliefs of Islam. May Allah Subhanahu 
Wa Ta’ala make it beneficial for the reader and the 
leamer. 

A1 Hidayah Centre Eastem Cape undertook this Xhosa 
translation from the English prepared by Jamiatul 
Ulama South Africa. We place on record our 
appreciation for their assistance in this regard. 

The translation was carried out by Moulana Muhsin 
Mbotoli, a Xhosa Aalim graduate of Madressa 
Taleemuddeen, Isipingo Beach and lecturer in Hadith 




si sahluko simalunga neenkolelo 
ekufuneka ukuba zonke iiMuslim 
zikholelwe kuzo, ngomlomo 


nangentliziyo. 


Umntu ongakholelwayo kwezinkolelo zingundoqo 
ze Islam, akakwazi ukuba yiMuslim. 


I Islam ngaphandle kweenkolelo zayo ayiyiyo 
ilslam, kwaye lowo ongakholelwayo ngendlela ye 
Islam akayiyo iMuslim. 

LESSON ONE 

UBUNYE BUKA ALLAH 

1. UAllah mnye. 

2. UAllah uyedwa. 

3. Sikhonza uAllah yedwa. 

4. UAllah akanabazali, akanatata kwaye akanamama. 

5. UAllah akanabantwana. UYesu uxolo malube naye 
akanguye unyana kaAllah. 

6. UAllah akanawo amahlakani. 

7. Akukho namnye ofanayo noAllah. 

8. UAllah akazelwanga. 

9. UAllah uzimele. 

10. UAllah akalali, akatyi kwaye akaseli. 

LESSON TWO 

UMDALI 

1. UAllah nguMdali wethu. 

2. UAllah udale ilanga, inyanga kunye nomhlaba. 

3. UAllah unethisa imvula. 

4. UAllah udale imilambo amachibi kunye namalwandle. 

5. UAllah udale bonke abantu. 

6. UAllah udale zonke izilwanyana. 

7. UAllah udale yonke imithi, izityalo kunye nengca. 

8. UAllah udale iiNgelosi kunye namaJinn. 

9. UAllah udale iParadesi nesiHogo. 

10. UAllah udale yonke into ngaphandle koncedo lwakhe 
nawuphina umntu. 

LESSON THREE 

UALLAHNGUYE UMNLKEZELL 


1. UAllah nguye uMnikezeli (wokwenyani) wokutya 

ebantwini. 

2. UAllah nguye uMnikezeli (wokwenyani) wokutya 

ezilwanyaneni. 

3. UAllah nguye uMnikezeli wokutya ezintakeni 
nasezintlanzini. 


4. UAllah akanamfuneko yokuba ancediswe khona ukuze 
anikezele. 

5. Xa sifuna ukucela kufuneka sicele kuAllah yedwa 
(phambi kokuba sicele ebantwini). 

6. UAllah akayithandi ukuba ucele komnye umntu 
ngaphandle kwakhe. 

7. UAllah nguye onika impilo, ubutyebi, ubuhle kunye 
nokugula. 


8. Ukuba uAllah ufuna ukunikezela akukho namnye 
onokumnqanda. 

I LESSONFOUR 

NGUBANI UALLAH? 

1. UAllah unamandla ngaphezu kwento yonke. 

2. UAllah unolwazi lwezinto zonke. 

3. Akukho mntu ufana no Allah. 

4. UAllah akanawo umzimba ofanayo nowethu, umzekelo 
ubuso, izandla kunye nemilenze. 

5. UAllah unguSolwazi. 

6. UAllah akalibali nto okanye mntu. 

7. UAllah ubona yonke into. 

8. Akukho mntu unokwazi ukuzimela ku Allah. 

9. UAllah akatyi, akaseli kwaye akalali. 

10. UAllah nguye yedwa uMphilisi wezifo. 

11. UAllah unguSonininanini. 

12. Akukho namnye unokwazi ukunqanda intando ka Allah. 

13.UAllah nguye uMxoleli wezono zethu. Akufuneki sicele 
abafundisi ukuba basixolele izono. 

14. UAllah umsulwa akanazipheme. 

LESSONFIVE 

UALLAH UMKHUSELINOMNCEDI 


1. UAllah nguMkhuseli wokwenyani. 

2. Indalo yonke ifuna ukhuseleko luka Allah. 

3. Kufuneka sicele ukukhuselwa nguAllah kwizinto ezimbi 
neziyingozi. 

4. Ukuba uAllah efuna ukusikhusela akukho namnye 
onokusonzakalisa; umzekelo: imimoya emdaka, imimoya 
yabaswelekileyo, oothokoloshe kunye nokuthakatha. 

5. Ukuba uAllah uyakuncedisa akukho namnye onokoyisa. 

6. Kufuneka sisoloko sicela uncedo luka Allah yedwa. 

7. Kufuneka sinqule uAllah yedwa. 

8. UAllah akafuni kuncediswa mntu. 

9. UAllah akafuni ukuba sicele ukuncedwa ngabafundisi, 
izangoma kunye nezinyanga. 

10. AmaMuslim akaliceli uncedo kuYesu (uxolo malube 
naye) koko alucela ku Allah yedwa. 

LESSONSIX 

IINKOLELO ZEMUSLIM 


KALIMAH TAYYIB (AMAGAMA 
OKUZIHLAMBULULA) 


iii JjLj jii- iiii % sJi S 


Laa-i-laa-ha il-lal-laa-hu mu-ham-ma-dur ra-soo-lul-laah 

Akukho namnye ofanelwe ukukhonzwa ngaphandle kuka 
Allah; uMuhammad sallallahu alayhi wasallam 
nguMthunywa kwakhe. 


1. Xa umntu esomnkela I Islam kufuneka efunde la magama 
e Imaan, Akukho namnye ofanelwe ukukhonzwa 
ngaphandle kuka Allah, uMuhammad nguMthunywa 
wakhe. 


2. IMuslim kufuneka ikholelwe ku Allah nakuMthunywa 
wakhe. 

3. Ukuba ukholelwa kuAllah kodwa angakholelwa ukuba 
uMuhammad sallallahu alayhi wasallam, lowo akakwazi 
ukuba yiMuslim. 

4. Xa umntu esomnkela ilslam njenge nkolo yakhe kufuneka 
alandele kwaye omnkele iimfundiso zikaMuhammad 
sallallahu alayhi wasallam, akuvumelekanga ukuba 
alandele iimfundiso zika Yesu (uxolo malube naye) 
okanye ezenye inkolo. 

LESSON SEVEN 
IINKOLELO ZEMUSLIM 


KALIMAH SHAHAADAH (AMAGAMA 
OKUNGQINA) 


5 oi ipi j 5J S 


iSil i)! N 0! 

Ash-ha-du al-laa-i-laa-ha il-lal-laa-hu wah-da-hoo laa sha- 
ree-ka lah. Wa ash-ha-du an-na mu-ham-ma-dan ab-du- 
hu wa ra-soo-luh 

Ndiyangqina ukuba akukho namnye ofanelwe ukukhonzwa 
ngaphandle kuka Allah; Mnye, akanahlakani. Kwaye 
ndiyangqina ukuba uMuhammad sallallahu alayhi wasallam 
nguMthunywa wakhe. 

1. Xa umntu esomnkela i-islam kufuneka angqine 
ngomlomo nangentliziyo yakhe, ukuba u-Allah mnye 
kwaye angqine ukuba uMuhammad sallallahu alayhi 
wasallam nguMthunywa wakhe. 


2. Umntu ongangqiniyo ukuba u-Allah mnye kwaye 
uMuhammad sallallahu alayhi wasallam nguMthunywa 
wakhe, akakwazi ukuba yiMuslim. 

3. Lowo womnkele i-Islam kufuneka alandele yonke 
imiyalelo ka Allah nendlela yokuphila yoMthunywa 
wakhe. 

4. Xa uyiMuslim akuvumelekanga ukuba uye nakwezinye 
icawa. 

LESSON EIGHT 

IINKOLELO ZEMUSLIM 


KALIMAH TAMJEED 
(UKUZUKISA U-ALLAH) 


% sji S 5 j ^si iiii 5 iiii ^i ^Ji S } Jii Juii j ii 


Sub-haa-nal laa-hi wal-ham-du lil-Iaa-hi wa laa i-laa-ha il- 
lal-Iaa-hu wal-laa-hu ak-bar. Wa laa haw-la wa laa 
quw-wa-ta il-Iaa bil-Iaa-hil a-zheem 

Uzuko malube ku-Allah kwaye zonke iindumiso zezaKhe. U- 
Allah Nguye Oyena Mkhulu. Akukho mandla wokwenza 
okulungileyo kwaye akukwazeki ukunqanda okunga lunganga 
ngaphandle kokufumana ukuncediswa ngu-Allah, onguYena 
ophakamileyo nonguYena Omkhulu. 


1. Xa umntu esomnkela inkolo ye-Islam, womnkela 
ubuKhulu buka-Allah unamandla wakhe, kona oko 
kumbangela amzukise kwaye amzukise, ngala mazwi 
angasentla. 


2. Akukho mandla wokwenza okulungileyo ngaphandle 
kokufumana ukuncediswa ngu-Allah. 

3. Akukho mandla wokuzikhusela ebubini ngaphandle 
kokufumana ukuncediswa ngu-Allah. 

LESSONNINE 

IINKOLELO ZEMUSLIM 


KALIMAH TAUHEED 
(UBUNYE BUKA ALLAH) 


oo ^ 


j J-, jlIsM ii j iLUJl U ii ai V) iJ) S 

^LS~“ J"® 1 3 


Laa-i-laa-ha il-lal-laa-hu wah-da-hu laa sha-ree-ka la-hu la- 
hul mul-ku wa la-hul ham-d. Yuh-yee way u-meet. Bi-ya- 
di-hil khair. Wa hu-wa a-Ia kul-li shay-in qa-deer. 

Akukho namnye ofanelwe ukukhonzwa ngaphandle kuka- 
Allah, Mnye, Akanamahlakani, Ubukumnkani bonke bobakhe 
neeNdumiso zonke zezakhe, Nguye onika ubomu ikwaNguye 
nonika ukuba, ezandleni zakhe kokulungileyo kodwa, kwaye 
unamandla phezu kwento yonke. 


1. Xa umntu esomnkela i-Islam, kufuneka enqule u-Allah 
yedwa. U-Allah Akanamahlakani. Akanabantwana. 
Ngokukhabanayo nenkolelo yamaKrestu yokuba uYesu 
(uxolo malube naye) ungunyana kaThixo (Allah). U- 
Allah akadingi ncedo kwizidalwa zakhe. 


2. AmaMuslim akholelwa ekubeni ihlabathi lonke leli ka- 
Allah, kwaye amandla onke ngawakhe.Kungeso sizathu 
sidumisa yena yedwa. 

3. Akukho namnye onika ukufa ngaphandle kuka Allah. 

4. Akukho bugqwirha, milingo, magqirha kunye namimoya 
yazinyanya enokwazi ukukubulala nokwenzakalisa. 


5. AmaMuslim akholelwa ekubeni inzuzo yonke ivela ku- 
Allah. 


6. AmaMuslim akholelwa ekubeni u-Allah un amandla 
nolawulo lwento yonke ehlabathini. Kufuneka sicele 
uncedo ku-Allah kuba unamandla nobungangamsha. 

LESSON TEN 

IINKOLELO ZEMUSLIM 


KALIMAH RADDE KUFR 
(UKUGATYA UKUNGAKHOLELWA) 


uJ 3 61 j iUL 01 & viLijpi ^ 4 JJi 

j l#^uJlj iS^Jl J >£ll ^ j &> £4! <4 M 
ii JjUj iii % a\ S jjii j Juui j iului 


Al-laa-hum-ma in-nee a-oo-thu-bi-ka min an ush-ri-ka bi-ka 
shay-aa. Wa a-na a ’la-mu bih. Wa as-tagh-fi-ru-ka li- 
maa laa a ’la-mu bih. Tub-tu an-hu wa ta-bar-ra ’tu mi- 
nal kuf-ri wash-shir-ki wal ma-aa-see kul-li-haa. Wa as- 
lam-tu wa aa-man-tu wa a-qoo-Iu laa-i-Iaa-ha il-Ial-Iaa- 
hu mu-ham-ma-dur ra-soo-lul-laah. 


Owu Ndicela ukhuseleko luka Allah ekubeni ndenze 
amahlakani Nawe ndisazi; Ndicela undixolele kwizono 
endizenze ndingazazi; ndiyazisola ngoko; Ndiyazihlambulula 
ekungakholweni, shirk nazo zonke izono. Ndiyazinikezela 
entandweni yakho, ndiyakholelwa Kuwe, kwaye ndiyangqina: 
Akukho namnye ofanelwe ukukhonzwa ngaphandle kuka 
Allah kwaye uMuhammad sallallahu alayhi wasallam 
nguMthunywa ka-Allah. 

1. Xa umntu esomnkela inkolo ye-Islam, akufuneki athethe 
nayiphi into ekhabanayo nenkolelo ye-Islam, umzekelo; 
ukukholelwa ukuba uYesu Alayhi Salaam ungunyana ka- 
Allah, ukukholelwa ku Allah oneziqu ezithathu 
nakuMoya oyingcwele, nezinye nezinye. 


2. IMuslim akufuneki nanini na ukuba ihlanganise 
amaqabane no-Allah, eg: Ukucela uncedo ngaphandle 
kuka Allah, njengokuba kucela uncedo kwizinyanya, 
ukucela uncedo kwizangoma nakumagqirha, nezinye 
nezinye. 

3. Xa umntu esomnkela ilslam, akufuneki enze isono ngalo 
lonke ixesha, umzekelo: ubusela, ukuxoka, ukwenza 
imilingo, kunye nokusela utywala, neziyobisi. 

LESSON ELEVEN 

ILNKOLELO ZEMUSLIM 

IMAAN-E-MUJMAL 
(IIMAAN NGOKUFUTSHANE) 


j AjIjLvS j 4jLc'Ij jjb L iS' 4)i)Li 


Aa-man-tu bil-laa-hi ka-maa hu-wa bi as-maa-e-hi wa si-faa- 
ti-hi wa qa-bil-tu ja-mee-a ah-kaa-mih. 


Ndiyakholelwa ku-Allah njengokuba enjalo amagama akhe, I 
iSIFFATI ZAKHE kwaye ndiyayomnkela yonke 
imiyalelo Yakhe. 


1. Xa umntu esomnkela ilslam, kufuneka akholelwe 
kumagama ka-Allah angamashumi asithoba anesithoba, 


IISIFAAT zakhe. 


2. Xa umntu esomnkela ilslam kufuneka ayomnkele yonke 
imiyalelo ka-Allah. 

3. Nawuphina umntu ogatya imiyalelo ka-Allah akakwazi 
ukuba yiMuslim. 

4. Nawuphina umntu ogatya amagama neeSiffat zika-Allah 
naye akakwazi ukuba yiMuslim. 

LESSONTWELVE 

IINKOLELO ZEMUSLIM 

IMAAN-E-MUFASSAL 
(IIMAAN NGOKUPHANGALELEYO) 


j Ojp- jjjjJl j J a j Aiib 

Jjij C-otlJl j (jLiJ 4)iil O^Jj 


Aa-man-tu bil-laa-hi wa ma-Iaa-i-ka-ti-hi wa roo-su-li-hi wal 
yauw-mil aa-khi-ri wal qad-ri khai-ri-hi wa shar-ri-hi mi- 
nal laa-hi ta ’aa-Iaa wal ba ’thi ba ’-dal maut. 


Ndiyakholelwa ku-Allah, iiNgelosi Zakhe, iincwadi Zakhe, 
abaProfethi Bakhe, imini yomgwebo, iTaqdeer, okulungileyo 
nokubi kuvela ku-Allah, novuko emva kokufa. 


1. IMuslim kufuneka ikholelwe ku-Allah. 

2. IMuslim kufuneka ikholelwe kuzo zonke iiNgelosi. 

3. IMuslim kufuneka ikholelwe kwiiNcwadi zonke ezanikwa 
abaProfethi. 

4. IMuslim kufuneka ikholelwe Kubo bonke abaProfethi. 

5. IMuslim kufuneka ikholelwe kwimini Yomgwebo. 

6. IMuslim kufuneka ikholelwe kwiTaqdeer. 

7. IMuslim kufuneka ikholelwe ukuba konke okulungileyo 
nokubi kuvela ku-Allah. 

8. IMuslim kufuneka ikholelwe ukuba kukho ubomu emva 
kokufa, novuko emva kokufa. 

9. Ukuba umntu ongakholelwayo kwezi zinto zisixhenxe 
zenkolo, i.e. Allah, Iingelosi, Iincwadi ezingcwele, 
abaThunywa baka-Allah (Prophets), umgwebo novuko 
emva kokufa, akakwazi ukuba yiMuslim. 

LESSON THIRTEEN 

IINKOLELO ZEMUSLIM 


1. Akukho namnye ofanelwe ukukhonzwa ngaphandle kuka 
Allah. 


2. Siyayazi ukuba yonke into edaliweyo inoMdali wayo. 
Indlu umzekelo ifuna umakhi wayo impahla ifuna 
umthungi. Akukho nto isuka ibekhona ngoku nokwayo. 
Ngokunjalo umhlaba namazulu kufanele ukuba nazo zibe 
noMdali wazo. Kufanele kube kukho onamandla 
amandla alawula ilanga nenyanga. AmaMuslim 
akholelwa ekubeni kukho uMdali welihlabathi nayo 
yonke into esehlabathini, lowo ke ngu-Allah. 


3. U-Allah akanazo iimfuno. 

4. U-Allah unguSonceba, uNobulungisa kwaye unamandla. 

5. U-Allah ukufutshane kuthi ngaphezulu kunomthambo 
wethu wobomu. 

6. U-Allah akafani nayo nayiphi na into ephilayo. 

7. U-Allah akabonakali ngeliso lenyama. Asikwazi 
ukumbona ngeliso lenyama, kodwa siyawabona amandla 
wakhe kunye nendlela adale ngayo yonke into. 

I LESSON FOURTEEN 
BELIEFIN ANGELS 

1. AmaMuslim akholelwa ekubeni iiNgelosi zidalwe ngu- 
Allah. 

2. AmaMuslim akholelwa ekubeni iiNgelosi zidalwe 
ngokukhanya (Noor). 

3. AmaMuslim akholelwa ekubeni iiNgelosi azibonakali 
ngeliso lenyama. 

4. IiNgelosi ziyamthobela u-Allah azisenzi isono. 

5. AmaMuslim akholelwa ekubeni iiNgelosi azityi kutya 
kwaye aziseli. 

6. Ngu-Allah yedwa olaziyo ncakasani inani leeNgelosi. 

7. U-Allah uchonge iiNgelosi ezithile ukuba zenze 
imisebenzi eyodwa. 

8. IiNgelosi ezaziwayo zezi zine: 

Gabriyeli: Ingelosi ezisa izityhilelo kuba Thunywa baka- 
Allah (Prophets). 

Mikhayeli:Ingelosi enikwe uxanduva lokunika ukutya 
endalweni ka-Allah. 

Israfeel: Ingelosi ezakuvuthela ixilongo ngeMini 
Yomgwebo. 

Israeel: Ingelosi ethatha ubomu. 

9. Ezinye iiNgelosi zibizwa ziKiraaman-Kaatibeen, iingelosi 
ezibhala iinkcukacha zezenzo zabantu. UMunkar 
noNakir bona ziingelosi ezibuza imibuzo emangcwabeni. 

LESSON FIFTEEN 


IINKOLELO KWINCWADIEZITYHIL WE NGU-ALLAH 


1. AmaMuslim akholelwa kuzo zonke iincwadi ezityhilwe 
ngu-Allah kuba Profethi bakhe. 

2. Iincwadi ezininzi zathyilwa kuba Profethi abaninzi, 
kodwa zine ezona zaziwayo: 

Itestamente endala (Taurah): 

Yanikwa umProfethi uMoses (Moosa) 

Zaboor: 

Yanikwa umProfethi uDawood (alayhi salaam): 

Injeel (Itestamente entsha): 

Yanikwa umProfethi uYesu (Isaa) Alayhi salaam) 

IKurani yanikwa: 

umProfethi uMuhammad sallallahu alayhi wasallam. 

3. AmaMuslim akholelwa kuzo zonke izityhilelo kodwa 
ngokwe zenzo alandelo IKurani. 

4. Namhlanje zonke iincwadi ezivela emazulwini 
zatshintshwa ngabalandeli nazo. 

5. Yona IKurani u-Allah uluthathele kunye uxanduva 
lokuyikhusela. 

6. Amagama eKurani akhuselwe ngokuthi AmaMuslim 
awacengceleze ngentloko khona ukuze abangendawo 
bangayitshintshi. 


7. IKurani sisithyilelo sokugqibela sabantu ide ibe yimini 
Yomgwebo. 

8. Nawuphina umntu ongayihloniphiyo okanye oyigatyayo 
iKurani, lomntu uyaphuma kwinkolo ye-Islam. 

LESSON SIXTEEN (A) 

IINKOLELO MALUNGA NABATHUNYWA 


1. AmaMuslim akholelwa kubo bo nk e abaThunywa 
nabaProfethi baka AllahTa'ala. 


2. Ngu-Allah yedwa olaziyo ncakasani inani elichanekileyo 
labaThunywa awabathumelayo. 


3. The UMthunywa wokuqala ukuthunyelwa ngu-Allah 
yayingu-Adam (Alayhis Salaam). 

4. Bonke abaThunywa baka-Allah bafumana iziProfetho 
zika-Allah Ta'ala. Ezo ziProfetho zibizwa ngokuba 
yiWahi. 


5. AmaMuslim akakholelwa ekubeni umProfethi u-Uzair 
Alayhi salaam yayingu nyana ka-Allah Ta'ala,koko 
wayengumThunywa nesiCaka sika-Allah. 


6. AmaMuslim akakholelwa ekubeni uYesu Alayhi Salaam 
yayingu nyana ka-Allah Ta'ala, koko 
wayengumThunywa ka-Allah. 


7. Nawuphina umntu okholelwa ekubeni u-Yesu alayhi 
salaam ngunyana ka-Allah Ta’ala, lo mntu akakwazi 
ukuba yiMuslim. 


21 




8. AbaProfethi abaziwayo ngaba balandelayo:: 


Nuh (Alayhis Salaam): 

Nowa 

Lut (Alayhis Salaam): 

Lothe 

Ibraheem (Alayhis Salaam): 

Abraham 

Ismaeel (Alayhis Salaam): 

Ishmaeel 

Dawood (Alayhis Salaam): 

Davide 

Moosa (Alayhis Salaam): 

Mosisi 

Younus (Alayhis Salaam): 

Yona 

Isa (Alayhis Salaam): 

Yesu 

UmProfethi uMuhammad 

(Sallallaahu Alayhi Wa Sallam). 

LESSON SIXTEEN (B) 

IINKOLELO MAL UNGA 
NABATHUNYWA BAKA-ALLAH 


Esisifundo siqhubekeka sisuka kwisifundo esingaphambili: 

9. umProfethi wokugqibela yayingu Muhammad sallallahu 
alayhi wasallam. 


lO.AmaMuslim alandela iimfundiso zika Mprofethi 
uMuhammad sallallahu alayhi wasallam kuphela. 


11. Akukho baProfethi bayakuthunyelwa emva kuka 
Mprofethi uMuhamtnad (sallallahu alayhi wasallam). 


12.Nawuphina umntu obanga ukuba ngumProfethi emva 
kuka Mprofethi uMuhammad (sallallahu alayhi 
wasallam) yazi ukuba lowo lixoki. 


13.AmaMuslim akakholelwa ekubeni uYesu (Alayhi 
Salaam) wafela izono zabantu bonke. 


14.AmaMuslim akholelwa ekubeni uYesu (Alayhi Salaam) 
akazange abethelelwe emnqamlezweni, koko wanyuswa 
ngomzimba wakhe ukuya emazulwini. 

LESSON SEVENTEEN 

IINKOLELO MALUNGA NOSUKU LOKUGQIBELA 


1. AmaMuslim akholelwa ekubeni ngenye imini 
elihlabathilizakufikelela esiphelweni. 


2. Ngu-Allah yedwa olaziyo ukuba lizakufika nini olusuku 
lokugqibela. 


3. AmaMuslim akholelwa ekubeni ngelo suku U-Allah 
uzakubuza wonke umntu ngezenzo zakhe ezihle nezibi. 

4. AmaMuslim akholelwa ukuba abo benze izenzo 
ezilungileyo bazakuvuzwa ngeJannah (IZulu) ukuze abo 
benze izenzo ezigwenxa bohlwaywe ngesiHogo 
(Jahannam). 


5. AmaMuslim akholelwa ekubeni ubutyebi, impilo kunye 
nexesha esinalo luvavanyo kumntu, khona ukuze 
azilungiselele usuku lokugqibela (Aakhirah). 


6. Nawuphina umntu ogatya imini yoMgwebo akayiyo 
iMuslim. 

LESSON EIGHTEEN 

INKOLELO MALUNGA NESIPHETHO SEZENZEKO 


1. AmaMuslim ayakholelwa ekubeni isiphetho sezinto 
ezenzekayo sisezandleni zika-Allah. 


2. Abantu bakhuthazwa ukuba bacingisise, bacwangcise 
kwaye bathabathe isigqibo esi siso. Kodwa emva kwalo 
migudu ukuba umntu uye akaphumelela, akufuneki 
atyhafe, kananjalo ukuba uthe waphumelela akufuneki 
azigwagwise ngoko. 


3. AmaMuslim akholelwa ekubeni ukwahluleka 
nokuphumelela kuse zandleni zika-Allah Ta'ala. 

4. Nawuphina umntu ogatya ukuba isiphetho sezinto 
ezenzekayo sisezandleni zika-Allah, akayiyo iMuslim. 

LESSON NINETEEN 

INKOLELO MALUNGA NOBOMUEMVA KOKUFA 


1. AmaMuslim akholelwa ekubeni ngeMini Yomgwebo, 
yonke indalo izakunikwa ubomu kwakhona, kwaye 
bonke abantu bazakuma phambi kuka-Allah, khona 
ukuze bazokuphendula malunga nezenzo zabo. 

2. AmaMuslim akholelwa ekubeni ilanga lizakuba 
kufutshane neentloko zabantu, kangangokuba abanye 
abantu bazakutshona embilweni wabo ngenxa yezenzo 
zabo. 

3. Amalungisa wona ayakuhlaliswa phantsi kweTrone ka- 
Allah. 

4. Izenzo zabantu ziyakuveyishwa esikalini. Abo izenzo 
zabo zinobunzima obukhulu bayakuphumelela ukuze abo 
izenzo zabo ezingalunganga zinzima ukwegqithisa 
bayakuphoswa esiHogweni. 


5. Incwadi eziqulathe izenzo zabantu ziyakunikwa izicaka 
zika-Allah kwisandla sasekunene, nto leyo ethetha ukuba 
baphumelele. 

6. Aboni bona bayakuzifumana incwadi equlathe izenzo 
zabo kwisandla sasekhohlo, nto leyo ebonisa ukuba 
abaphumelelanga. 


7. UNabi (Mprofethi) uMuhammad (sallallahu alayhi 
wasallam) uzakunika abalandeli bakhe amanzi okusela 
kwiQula leKowthar. 

8. Abantu bazakunqumla iblorho yeSiraat, yona inqumla 
phezu kwesiHogo. Ibukhali ukogqitha iswedi, ubutyebi 
ukogqitha inwele. Amakholwa azakunqumla kule blorho 
ukuya eParadesi. Abangakholwayo bona bazakuwa kule 
blorho bawele esiHogweni ezantsi. 

9. Nawuphina umntu ongakholelwayo kubomu emva kokufa 
akayiyo iMuslim. 

LESSON TWENTY (A) 

INKOLELO MALUNGA NONABIMUHAMMAD 
(SALLALLAAHUALAYHI WA SALLAM) 

1. AmaMuslim akholelwa ekubeni akukho Mprofethi, 
naMthunywa uzakunika emva kukaNabi Muhammad 
sallallahu alayhi wasallam. 


2. IKurani yatyhilwa kuNabi Muhammad sallallahu alayhi 
wasallam. 

3. UmProfethi wethu uMuhammad sallallahu alayhi 
wasallam wenza imimangaliso emininzi ngamandla 
nangomyalelo ka-Allah. 


4. Siyamthobela kwaye siyamhlonipha uMprofethi wethu 
uMuhammad sallallahu alayhi wasallam. 

5. Sikholelwa ekubeni umProfethi uMuhammad sallallahu 
alayhi wasallam nguyena unenqanaba eliphezulu kubo 
honke abanye abaThunywa baka-Allah. 


6. Sikholelwa ekubeni khona ukuze ufumane ukuthandwa 
ngu-Allah kufuneka silandele iSunnah kaRasoolullah 
sallallahu alayhi wasallam ebomini bethu bemihla 
ngemihla. 


7. Sikholelwa ekubeni nawuphina umntu ogatya uNabi 
Muhammad sallallahu alayhi wasallam akayiyo iMuslim. 

8. Amazwi kaNabi Muhammad sallallahu alayhi wasallam 
agcinwe ngokukhuselekileyo kwi-Ahadith. 

LESSON TWENTY (B) 

INKOLELO MALUNGA NONABIMUHAMMAD 
(SALLALLAAHUALAYHI WA SALLAM) 

Esisifundo siqhubekeka sisuka kwisifundo esingaphambili. 


9. UmProfethi uMuhammad sallallahu alayhi wasallam 
wayengumzekelo ogqwesileyo kuluntu lonke. 

10. UNabi Muhammad sallallahu alayhi wasallam 

wayengumzekelo ogqwesileyo wokuziphatha. 


11. Sikholelwa ekubeni inkolelo (IMAAN) ayigqibelelanga 
ngaphandle kokuba simthande uNabi Muhammad 
sallallahu alayhi wasallam ngaphezulu kwento yonke 
edaliweyo. 


12.Khona ukuze silikhulise uthando lwethu luka Nabi 
Muhammad sallallahu alayhi wasallam, kufuneka 
silandele indlela eyiSunnah kaRasoolullah sallallahu 
alayhi wasallam kwaye sifunde iDurood eninzi. 


13. Ukukhanyela okanye ukubuza imibuzo kwimiyalelo 
kaNabi sallallahu alayhi wasallam kwaye ufumane 
izipheme kwiimfundiso zakhe, lonto inobungozi kwi- 
Imaan. 

LESSON TWENTY ONE (A) 

IINTSIKA EZINTLANU ZE-ISLAM 


1. Ukungqina ukuba aku kh o namnye ofanelwe ukukhonzwa 
ngaphandle kuka-Allah kwaye uMuhammad (sallallahu 
alayhi wasallam) sisicaka nomThunywa wakhe. 

2. Ukuthandaza rhoqo kahlanu ngemini. 

3. Ukunikezela iZakaat (Umnikelo olunyanzelo kwi-Islam) 
kube kanye ngonyaka. 

4. Ukuzila ngenyanga yeRamadhan. 

5. Ukuthabatha uhambo lweHajj ukuya eMakka, kube kanye 
ebomini bomntu. 


INGCACISO MALUNGA NEZINTSIKA ZINTLANU 

ZE-ISLAM 


1. Isibhengezo sokholo 


“Akukho namnye ofanelwe ukukhonzwa ngaphandle kuka- 
ALLAH kwaye uMuhammad (sallallahu alayhi wasallam) 
nguMthunywa ka-AIIah. ” 

1. Ngokubhengeza obubuNye buka-Allah Ta'ala 
nokukwamnkela ubuProfethi boMthunywa uMuhammad 
(sallallahu alayhi wasallam), ngokuzithandela sivuma 
ukuba uMqulunqi Mithetho ngu-Allah Ta’ala. Siyazithoba 
sizinikezela kwimithetho yakhe ngendlela esayiboniswa 
nguMprofethi wakhe wokugqibela uMuhammad 
(sallallahu alayhi wasallam). 


2. Siyamthobela umProfethi uMuhammad (sallallahu alayhi 
wasallam) ngaphandle kwamathandabuzo ekumthobeleni. 
Umzekelo wakhe iimfundiso Zakhe zonke zifuna 
ukulandelwa ngaphandle kwemiqathango. Sizithobile 
Kuye Simthembile ngaphandle kwamathandabuzo. Ungu 
Mzekelo Ogqibeleleyo, kwaye sifumana ubuMnandi 
obuNgcwele ngokuthi silandele Yena. 


3. Khona ukuze simkhonze u-Allah kufuneka simazi, 
simthande, sithobele imiyalelo Yakhe, ukunyanzelisa 
umThetho Wakhe kwiinkalo zonke zobomi bethu, 
ukumsebenzela ngokuthi senze okulungileyo 
sizikhwebule koku ngalunganga. 

LESSON TWENTY ONE (B) 

IINTSIKA EZINTLANU ZE-ISLAM 


2. Umthandazo 

1. iKurani Engcwele ithi: “Ngokuqinisekileyo ndingu-Allah 
Akukho namnye ofanelwe ukukhonzwa ngaphandle 
kwam, ndisebenzele kwaye umise umthandazo khona 
ukuze uzondikhumbula.” 


2. AmaMuslim athandaza kahlanu ngemini rhoqo 
ngamaxesha achongiweyo emini nasebusuku. 
Umthandazo uguka ukumisa umzimba ngohlobo oluthile 
kwaye kutshayelelwa kukuba kuhlanjwe amalungu 
omzimba ngendlela ethile. 


3. Eyona njongo iphambili emthandazweni kukukhumbula 
u-Allah.Lonto yomeleza iMuslim ukuba ikwazi ukuphila 
ubomu obuthe tye nendlela elungileyo yokuziphatha. 
Emthandazweni iMuslim iyabuvuma ubuKhulu buka- 
Allah, icela ukuba ayixolele kwaye icela u-Allah ukuba 
ayigcine isendleni elungileyo. Igama lo mthandazo 
olunyanzelo ngesi-Arabu laziwa ngokuba yiSalah. 
UmProfethi u-Muhammad (sallallahu alayhi wasallam) 
ufanisa umntu othandazayo nomntu ohlamba emanzini 
omilambo obalekayo kahlanu ngemini. Xa sithandaza 
sonke siyema sidibanise amagxa sibonisa ubunye njenge 
zicaka ezilinganayo zika-Allah sijonge kwicala elinye, 
sikhonza u-Allah Omnye. UmProfethi uMuhammad 
(sallallahu alayhi wasallam) wathi: “Isitshixo sezulu 
ngumthandazo ukuze Isitshixo somthandazo yiWudhu.” 

3. UMnikelo olunyanzelo 


1. IKurani Engcwele ithi: “Kwaye misa (thandaza kakuhle, 
umthandazo, bhatala iZakah (UMnikelo olunyanzelo) 
kwaye anikezele ku-Allah isipho ezihle.” 


2. I—Islam ukholelwa ekubeni amahlwempu anelungelo 
kubityebi babo batyebileyo. I-Islam imise candelo 
iZakah, ukuqinisekisa ukuba amahlwempu akalivinjwa 
ilungelo lawo. IZakah iquka umnikelo wonyaka wesixa se 
2,5 per cent sobutyebi kubantu abasokolayo naba 
ngamahlwempu. 


3. IZakah icoca ubutyebi boMnikazi wabo kwaye icoca 
isusa ukubawa nokujonga isiqu sethu sodwa. I khuthaza 
umoya wokukhathalela umphakathi kulo mntu 
uyinikezelayo kwaye lowo unikezelwayo uziva 
ekhuselekile endlaleni.Ikhulisa uthando nobuhlobo. Isusa 
intiyo nomona phakathi kwaba zizityebi naba 
ngamahlwempu. IZakaat iqinisekisa ukuba ubutyebi 
bujikeleza phakathi kwabantu abuhlali kwabatyebileyo 
bodwa. 

4. Ukuzila 


1. IKurani Engcwele ithi: “Owu nina bakholwayo ukuzila 
kwenziwe kwalunyanzelo kuni njengokuba kwaku 
lunyanzelo kwaba bangaphambili kuni, khona ukuze 
nikwazi ukuzibamba.” 


2. Yonke iminyaka AmaMuslim ayazila inyanga yonke 
(ngokungqamene nokubonwa kwenyanga) kwinyanga 
yesithoba ngokwe khalenda ye-Islam, nyanga leyo 
ebizwa ngokuba yiRamadhaan. Ukuzila kuthetha 
ukungatyi ukutya, ungaseli yonke into eselwayo kwaye 
ningobelani ngesondo, ukususela ngomsobomvu 
uyokutsho ukutshona kwelanga. Eyona njongo iphambili 
kukufunda rhoqo ukhumbula u-Allah. Ukuzila kuthibaza 
iinkanuko zobulwanyana ebantwini. 


3. Inyanga yeRamadhaan lixesha esiqinisa ngalo 
ukuzinikela, ukuthandaza kunye nokufunda iKuran. 
Yinyanga esincedayo, ukuba siziphuhlise 
ekunyamezeleni nasekukwazini ukuzibamba.Imiyalelo 
yeenkanuko iba phantsi kolawulo kakhulu. Yenza lukhule 
uvelwano nokuthanda Ukunikezela kumahlwempu 
nakwabasweleyo. Lichiza lokuzibamba nokuzilawula. 
Ithabatha indima enkulu ekuzigcineni usempilweni. 
Wathi ugqirha ngenye imini: Ngokususa ukutya esuswini 
sesigulane asilambisi sigulane, koko silambisa isigulo. 

LESSON TWENTY ONE (C) 
IINTSIKA EZINTLANU ZE-ISLAM 


5. Pilgrimage 

1. iKurani Engcwele ithi: IHajj ikwiinyanga ezaziwayo 
nabani na ke ngoko ozimisele ukwenza iHajj 
makangabelani ngesondo, angenzi sono, angaxambulisani 
(namntu kungeyomfuneko ngexesha ekwiHajj. 

2. AmaMuslim athabatha uhambo lweHajj ukuya kwindlu 
ka-Allah eMakkah ngenyanga yeZulhijjah, inyanga 
yeshumi elinambini kwiKHalenda ye-Islam. I Hajj 
ilunyanzelo kuwo onke amaMuslim anazo impiko 
zokuthabatha olu hambo. Ukwenza iHajj kulunyanzelo 
kwiMuslim kube kanye ebomini. Yenziwa ukubonakalisa 
intlonipho, nokukhumbula umbingelelo omkhulu kaNabi 
Ibrahim Alayhi Salaam. 

3. Lena yeyona ndibano inkulu yenkolo, apho AmaMuslim 
adibana engqina ukuzinikela ku-Allah nokubonisa 
ubuzalwane obuphangaleleyo bamaMuslim. AmaMuslim 
avela kwiinkalo zonke ahlangana eMakkah, enxibe 
isinxibo sezinga eliphantsi, khona ukuze azokuchitha ezo 
ntsuku kwizinga eliphezulu lokuzinikela. 

4. Uxolo ngexesha le Hajj sesona sihloko siphambili.Uxolo 
no-Allah, uxolo nabanye abantu noxolo kunye nendalo 
ephilayo. I Hajj igxila kakhulu eku kh alimeleni 
ukwenzakalisenaneni kwabantu, izidalwa kunye 
nokusingqongileyo. 

LESSON TWENTY TWO (A) 

IINKOLELO MALUNGA NONABIISA 
(ALA YHIS SALAAM) 


1. UNabi Isa (Alayhi Salaam) wazalwa ngendlela 
engummangaliso kuMaryam (Alayhi Salaam), 
ngaphandle kuka tata. 


2. Njengabo bonke abaProfethi (Alayhim Salaam), naye 
wayebizela abantu ku-Allah, njengokuba wayeyalelwe 
ngu-Allah Ta'ala. 


3. I-Injeel yatyhilwa kuNabi Isa (Alayhi Salaam), yena 
wayisasaza efundisa abantu awayethunyelwe kubo 
amaSirayeli. 


4. Iimfundiso zakhe ngelishwa azange zomnkelwe ngabantu 
abaninzi, bona bajika bazintshaba ezikrakra zakhe, 
baphetha beceba ukumbulala. 


5. Kwimigudu yokuzama ukumbulala u-Isa (Alayhi 
Salaam), barhangqa indlu yakhe, apho U-ALLAH 
wamnyusa nomzimba wakhe wamsa emazulwini. 
Iintshaba zakhe ngenxa yokuphazama ekufaniseni, 
zabamba umntu ofanayo no-Isa (Alayhi Salaam). 


Njalo kwabethelelwa emnqamlezweni umntu omsulwa. 
Iintshaba zazikholelwa ekubeni zimbethelele 
emnqamlezweni uYesu (Alayhi Salaam), kanti zibethelele 
omnye umntu. 

6. Yinkolelo yawo onke amaMuslim uzokuthi ga ngoku, 
ukuba uNabi Isa (Alayhi Salaam) usahleli ephila 
ngokwasemzimbeni, ngaphandle kokuba waka 
wasweleka ngaphambili, uzakubuya aze emhlabeni 
ngoko myalelo ka-Allah phambi kokufika Xomgwebo. 


7. Xa u-Allah eyalela uNabi Isa (Alayhi Salaam) ukuba ehle 
eze emhlabeni, uzakube ezokwenza umsebenzi othile, i.e. 
ikukubulala nokutshabalalisa uBubi botshaba 
obiyiDajjal. 

LESSON TWENTY TWO (B) 


IINKOLELO MALUNGA NONABIISA 
(ALA YHIS SALAAM) 


Esisifundo siqhubekeka sisuka kwisifundo esingaphambili. 


8. Ekubeni ewugqibile lo msebenzi, uzakulawula 
ehlabathini. I Jhu kh o bakhe akazobakho njengoMprofethi 
omtsha, koko uzakuba nguMlandeli Othembakeleyo 
womProfethi wokugqibela uNabi Muhammad (Sallallahu 
alayhi wasallam). 

9. Ngelixesha ezakube esemhlabeni, uzakutshata ukuze 
emva kwexesha asweleke ngokwase nyameni, 
angcwatywele ecaleni kuka Mprofethi wethu uNabi 
Muhammad (Sallallahu alayhi wasallam) kwidolophu 
yaseMadinatul Munowwarah. 

LESSON TWENTY THREE (A) 
IINKOLELO ZAMASHIA 


INKOLELO YAMA SABA’IE MALUNGA 
NAMASAHABA 

(RADHIYALLAHU ANHUM) 

AmaSabaie anentiyo nobutshaba obukhulu ngaku maSahaba 
(RadhiAllahu Anhum). Ezinye zezinto akholelwa kuzo 
malunga namaSahaba zezi zilandelayo: 

1. Ngaphandle kwamaSahaba amahlanu kuphela, onke 
amanye ayishiya i-Islam. Lo maSahaba (RadhiAllahu 
Anhum) aqhubekekayo ne-Islam ngaba: Sayyidina Ali, 
Sayyidina Salmaan, Sayyidina Amrnaar, Sayyidina 
Miqdaad kunye no Sayyidina AbuZarr (RadhiAllahu 
Anhum). 

Ukuqinisekisa le nkolelo, Muhammad Kulaini, Isifundiswa samaShia 
ubhala athi kwincwadi ebizwa ngokuba yiKafi: “Abantu bayishiya inkolo 
ye-lslam emva kokusweleka kuka Mprofethi ngaphandle kwabantu 
abathathu.” 


2. AmaSabaie ayawaqalekisa amaSahaba (RadhiAllahu 
Anhum). Kwakhona uKulaini ubhala athi: “U-Abu Bakr 
no-Umar azange bayenze iTowba (bacele ukuxolelwa 
ngu-Allah) pharnbi kokuba basweleke kengoko Inga u- 
Allah, iiNgelosi kunye nabantu bonke bangabaqalekisa.” 

Mullah Baqir, omnye wezifundiswa ezaziwayo ZAMASHIA yena ubhala 
athi kwincwadi i-Aynul Hayat (page 599) Emva somthandazo ngamnye 
ithi: Owu Allah qalekisa u-Abu Bakr, Umar, Uthman, Ayisha, Hafsa 
kunye noHind Ummul Hakam.” 


3. Ukuzokuthi ga ngoku AtnaSabaie asamthiyile u-Abu 
Bakr no-Umar (RadhiAllahu Anhum). Malunga nabo, 
uKhomeini, I Nkokheli yamaShia ubhala athi kwincwadi 
ebizwa ngokuba yiKashful Asraar (tnalunga no-Abu 
Bakr no-Umar RadhiAllahu Anhum): “Abo 

babengenanto ebanxulumanisa neKurani ne-Islam 
ngaphandle kokufuna ukufumana iminqweno yehlabathi 
nokufuna ukuphatha. Bayenza iKurani inqwelo 
yokuzalisekisa iminqweno nabo.” 

LESSON TWENTY THREE (B) 

IINKOLELO ZAMASHIA 


Ezinye iinkolelo zobuxoki zamashia 


Mut’ah: 


Mut'ah ithetha ukwenza umtshato wethutyana, mtshato lowo 
owachaswayo nguRasoolullah sallallahu alayhi wasallam 
uqobo, kwaye ufana ncakasane nokukrexeza. Kodwa ngoko 
luvo lwamaShia esisenzo sokukrexeza sithatyathwa njenge- 
Ibaadat, ngokwenyani yi-Ibaadat ekwinqanaba eliphezulu 
nezukileyo, inqanaba layo lingentla ekuzileni 
nasemthandazweni. Esisenzo esingqinwayo ziinzulu lwazi 
zamaShia ukuba yi-Ibaadat ngokweencwadi zabo, bayawenza 
ngamanani amakhulu, kodwa elona shwangusha kukuba 
bazame ukuyithethelela besebenzisa iKurani. 


Taqiyya: 


ITaqiyya sisenzo sawo sokufihla inyani. Apho isetyenziswa 
khona le Taqiyya kumaxa amaShia engakwazi VG apho 
abhidakala khona kwezo nkolelo zanyelisayo zawo 
ezisisiseko senkolo yawo, namaxa bengafuni ukwaziwa 
ngumntu ukuba ungoweyiphi inkolo. Le Taqiyya njalo 
ifumana isidima nokuba nokuba nomvuzo kulowo uyenzayo. 
Njalo ke amaSaba'ies ayaxoka ukuba kuyimfuneko ayayifihla 
inyani kuba enethemba lokuba bazakuvuzwa. Enye into 
ewanceda ngayo AmaSaba’ies kukuba xa ejongene ubuso 
ngobuso namakholwa okwenyani ngalo maqhinga ayazifihla 
ubunyani benkolelo yawo, njalo abe eqhatha amaMuslim. 

Incwadi enegunya kumaShia, Usulul Kafi, iqinisekisa 
ukwenziwa kweTaqiyya ngala mazwi: “Lowo ungayenziyo 
iTaqiyya, inkolo yakhe ayinaso isiseko.” 


Bada: 


Ngokuyinyani le nkolelo yamaSaba’ies, ithetha ukuthi u- 
Allah Ta’ala, ngamanye amaxesha akayazi into ezakwenzeka 
kwixesha elizayo. Isiphumo koko kukuba, xa zisenzeka ezo 
zinto, ngoku kufuneka u-Allah aziguqule ezo zigqibo ebesele 
ezithabathile (khona ukuze zizokungqamelana noko 
kokwenzekileyo). Lo Mzekelo uchaza kwi Usulul Kafi (page 
332), kule ncwadi kuboniswa le nkolelo yobuxoki “yokuba u- 
Allah Ta'ala wayegqibe ekubeni ukuba unyaka 70 iyakuba 
ngunyaka wokuvela kwe-Imaam engekhoyo. Ngexesha 
ebulawa uSayyidina Husain u-Allah wabanomsindo kakhulu 
kubantu basemhlabeni, waza wagqiba ekubeni okukuza 
kwale Iinaam kuhlehliselwe unyaka 140. Besinixelele 
malunga noku, ngoku nina nilidizile ihlebo ebantwini. 
Kengoko ngoku u-Allah akasixelelanga ukuba kuzakwenzeka 
ntoni malunga nale nyewe (kwixa elizayo).” 


La mazwi anxulunyaniswa ne-Imaam YamaShia u- 
ImaamBaaqir. Kule ntetho kucacile u-Allah Ta’ala 
kwafuneka asitshintshe isigqibo sakhe ngenxa yokwenzeka 
kwesenzeko esithile, Yena awayengenalo ulwazi. 
Ukukholelwa kwi Bada kule meko “kumaxa ezimeko zimbini 
ziye zavela elubala ku-Allah Ta'ala”. 

LESSON TWENTY THREE C 

IINKOLELO NAMASHIA 

DIFFERENCE OF SABA’IES (SHIA) BELIEFS 


Umahluko weenkolelo phakathi kwamaShia ne-Islam (Ahlus 
Sunnah Wal Jama’a) 


Xi = 
« « 
c b 

2" * 
a <u 




o 


Cm 

3 

o 


5 » 



& 


_ ISLAM _ 

IKurani ngelihlobo ililo 
ngoku ithembakele, 
iphelele kwaye 

ikhuselekile, kuzo zonke 
iziphazamisi (okanye 
utshintsho) ide ibe yimini 
Yomgwebo. 


uRasoolullah sallallahu 
alayhi wasallam nguye 
umProfethi wokugqibela, 
ngenxa yakhe i-Islam 
yafumana ukugqibelela, 
ngenxa yakhe 

ubuProfethi neziProfetho 
zafikelela esiphelweni. 


SHIAS (SABA’IES) 
IKurani ayiphelelanga kwaye 
itshintshiwe. IKurani yoqobelo 
yayinevesi eziyi 17000, ngenxa 
yoko i2/3 yeKurani ayikho. 
IKurani yoqobelo yileyo yabhalwa 
nguSayyidina Ali (RadhiAllahu 
Anhu), u-Imaam Mahdi nguye 

ozakubuya nayo. _ 

I-Imaam yiyo ethabatha isihlalo 
seNabi echongwe ngu-Allah. I- 
Imaam ayinasono kwaye yogqitha 
bonke abaProfethi, ngaphandle 
kuka Rasoolullah (Sallallahu 
alayhi wasallam) ngesidima. I- 
Iimaam zinolwazi lwexesha 
eligqithileyo nexesha elizayo. I- 
Iimaam zinegunya malunga 
nokufa. I-Iimaam zisulungekile 
esonweni. 

I Kalimah 

“Akukho namnye 

ofanelwe ukukhonzwa 
ngaphandle kuka-Allah 
kwaye uMuhammad 

nguMthunywa ka-Allah.” 

Ikalimah iyafana ngaphandle 
kwezi zongezelelo: “Usindiso 
lufumaneka ngokuzithoba kwi- 
Ahlul Bayt (usapho olusondeleyo 
kuRasoolullah Sallallahu alayhi 
wasallam nokuba uzikhwebule 
kwiintshaba zayo (AhlulBayt i.e. 
u-Abu Bakr no-Umar nabo bonke 
abo bangangawo amaShia).” 


1. Imaan. 

1. Salaat. 


2. Salaat. 

2. Sowm. 


3. iZakaat. 

3. Hajj. 


4. Sowm. 

4. Zakaat. 

E 

ce 

5. Hajj. 

5. Jihaad. 

Xfl 


6. Khums - Ukunikezela i20% 

QJ 

N 


yengeniso. 

-£ 


7. Ukuyalela okulungileyo. 

*C/3 


8. Ukunqanda okungalunganga. 



9. Ukuthanda abo bakholwe 
kakhulu. 

10. Ukucaphukela abo 
abangendawo (i.e. 
amaSahaba) 

Inqanaba lamasahaba 


Amaqabane AmaSahaba onke akreqa kwi- 

kaRasoolullah (Sallallahu Islam emva kokusweleka kuka 
alayhi wasallam) Mprofethi uMuhammad sallallahu 

banconywe ngu-Allah alayhi wasallam ngaphandle 
Ta’ala ngokwakhe kwalawo alusapho elikufutshane 

kwiKurani. Kengoko kuRasoolullah Sallallahu alayhi 

akuvumelekanga ukuba wasallam kunye namanye 
gxeka okanye amaSahaba amathathu. Sayyidina 

Ukucingela phantsi Ali RadhiAllahu Anhu abanye 

isidima sawo. bamthabatha ngokuba nguye 

owayefanele ukungena ezihlahleni 
zikaRasoolullah Sallallahu alayhi 
wasallam, abanye bamthabatha 
njengoMprofethi, ekubeni elinye 
iqela limthabatha njengoThixo. 

LESSON TWENTYFOUR 

S UPERS TITION 


1. AmaMuslim kukukholelwa kwawo ukuba u-Allah Ta’ala 
nguMlawuli wehlabathi liphela. IKurani Engcwele ithi: 
“Akukho lishwa elinokwehlela emhlabeni elichaphazela 
umphefumlo wakhe, koko sele ibhaliwe encwadini 
phambi kokuba siyiyalele, ngokuyinene konke oko 
kulula ku-Allah.” 


2. Ngokuya lihamba ixesha zininzi izinto ezisehlelayo 
ezibangela ukuba i-hnaan yethu, ibebuthathaka, enye 
yazo kukuba neenkolelo. 


3. IMuslim ngalo lonke ixesha kufuneka ibene nkolo 
engagungqiyo kumandla nakuLawulo luka-Allah 
ehlabathini. 


4. Kufuneka engulowo akholelwe ukuba u-Allah Ta’ala 
uhlala ekhona, kwaye u-Allah ukwicala lamaMuslim. 
Akufuneki sikuvumele ukuphazanyiswa zingcamango 
nengcebiso ezingachanekanga ezikhabanayo nenkolo. 

LESSON TWENTYFIVE 
UKUVUMISA 


1. AmaMuslim akakholelwa ukuba ekuvumiseni. 

2. Nawuphina umntu obanga ukuba unalo ulwazi 
olufihlakeleyo, ubxoki kwaye uqhatha abantu. 


3. U-Allah Ta’ala uthi kwiKurani: Akukho namnye 
emazulwini nasemhlabeni onolwazi lokufihlakeleyo 
ngaphandle kuka Allah. 


4. UmProfethi uMuhammad (sallallahu alayhi wasallam) 
wasilumnkisa ngokuya kwabo bantu bavumisayo: 

“Umthandazo walowo undwendwela abo bathi bachana 
umhlola, abuze kuye into kwaye ayikholelwe lonto 
ayixelelwayo awusayi komnkeleka iintsuku ezingamashumi 
amane. ” 


“Lowo uya kulowo uthi uchana imihlola kwaye ayikholelwe 
lonto ayixelelwayo, lowo (makayazi) ukuba usiphikile 
isiTyhilelo esatyhilwa kuMuhammad (sallallahu alayhi 
wasallam). ” 

5. Kungeso sizathu i-Islam ikugatya kwaye yenza 
akwavumeleka: 

a. Ukuthabatha isigqibo emva kokuphosa amathambo. 

b. Ukufunda amakhadi. 

c. Ukufunda umphakathi wesandla. 

d. Ukujonga kwibhola yeglasi yovumisa. 

e. Ukuya kubavumisi. 

f. Ukujonga kwinkwenkwezi nakwiDates zokuzalwa 
ukuchaza izinto ezizakwenzeka. 


47 




LESSON TWENTYSIX 

IMILINGO 


1. I-Islam iyakugatya kwaye ikugxeka ukwenza imilingo, 
ukuthakatha kwaye nokundwendwela izangoma khona 
ukuze azokonzakalisa abanye abantu. 


2. Nayiphina iMuslim eyenza imilingo, etyelela kwaye 
ayalele isangoma ukuba senze imilingo lowo wenza oko 
uba yiKaafir. (Umhedeni). 


3. Akuvumelekanga kwaphela ukutyelela abantu abenza 
imilingo. Nabi (sallallahu alayhi wasallam) wathi: 
Nawuphina umntu oya kusiyazi, umntu owenza imilingo 
okanye obanga ukuchana umhlola ukubuza into kwaye 
uyikholelwe, lowo uphikisana nesityhilelo ezanikwa 
uMuhammad (sallallahu alayhi wasallam). 

4. IMuslim ngulowo ungonzakalisi namnye umntu, 
ngezandla zakhe okanye ngolwimi lwakhe.Kungenxa 
yoko ukutyelela izangoma okanye abo benza imilingo 
khona ukuze bazokonzakalisa abanye abantu, oko 
kukhokelela ukuba aphume lowo kwinkolo ye-Islam. 

LESSON TWENTYSEVEN 

IZINTO ZOBUGQWIRHA, 
AMAKHUBALO KUNYE NOKUVUMISA 


1. Akuvumelekanga ukunxiba amakhubalo, imicwe yofele 
ezihlahleni neenkolelo yokuba zizakukhusela 
kwimimoya emdaka, kwidemoni nakwabo banomona. 

Nabi (Sallallahu alayhi wasallam) wathi: “Lowo uthi anxibe 

ezo zinto uyiMushrik. ” 

2. Ukucingela kakubi kwizinto, iindawo, abantu 
abaswelekileyo okanye abaphilayo nako 
akuvumelekanga, umzekelo, Ukunqumla kwekati 
emnyama phambi kwakho, ukuqunjelwa zizinyanya, 
njalo njalo. 

3. Ngamanye amaxesha uSathana untyontyela abantu 
emaphupheni, ukuba izinyanya zifuna isiko elithile. 
Zonke izinto ezikumila kunjalo masingazihoyi. 

4. Akukho mphefumlo okanye umoya uyabulayo emhlabeni, 
okanye obuya emangcwabeni khona ukuze uzokuhlalisa 
abantu kakubi. 

5. UmProfethi uMuhammad (sallallahu alayhi wasallam) 
wathi: “Inga u-Allah angawazalisekisi amathemba 
walowo unxiba amakhubalo, (ngethemba lokuba 
unamandla angawawo, inga u-Allah angamkhuseli lowo 
ujingisa onokrwece.” (Onokrwece babesetyenziswa 
njenge charm ngezo ntsuku). 

6. Ukucingela njenge njengelishwa inani u-13, ukuba 
umfazi ukhulelwe to aphathe imela xa kukho emnyama, 
lawo ngamampunge enkolelo. 

LESSON TWENTYEIGHT 


UKUBEKELA BUCALA IZIL WANYANA 
EZITHILE NGENXA YEZINYE 
IZIDALWA NGAPHANDLEKUKA-ALLAH 


1. Ukubekela bucala izilwanyana ngenxa yesinye isidalwa 
ngaphandle kuka Allah Ta'ala kuHaraam, Umzekelo: 
Izithixo, I Saints kunye nabantu abaswelekileyo. 

2. Ukuxhela isilwanyana egameni lakhe nawuphina umntu 
ngaphandle kuka-Allah Ta'ala, Umzekelo, abantu 
abaswelekileyo, imimoya yezinyanya, njalo njalo nako 
akukho mthethweni kwaye akuvumelekanga. 

3. AmaMuslim kufuneka enze izinto kuphela ejonge ukukholisa 
u-Allah Ta'ala. 


Translated by: 


A1 Hidayah Centre Eastern Cape 

18 BONAVENTURE CRESCENT 
SALSONEVILLE, PORT ELIZABETH 

Republic of South Africa 

Tel: 041 492 2773 
Email: info@alhidayah.co.za 

Original text by Jamiatul Ulama South A frica 

TAYSEERUL AQAAID 

This publication is intended to flll a need for Islamic literature in 
the Xhosa language. Xhosa speakers are one of the biggest 
language groupings in South Africa and many are coming to 
Islam. 

The topics covered in this book range from beliefs regarding 
Allah Ta’ala to beliefs in the Prophets, heavenly books and the 
angels. It is hoped that this series of publications will be a means 
of increasing the knowledge base of Xhosa Muslims. 

Al Hidayah Centre Eastern Cape identified the need for 
programs and literature in Xhosa. As part of our service to the 
community we offer audio in the form of Tafseer of the Quran in 
Xhosa as well as publications such as these. 

Moulana Muhsin Mbotoli is uniquely placed to offer this 
translation. He is a Xhosa Muslim who studied the Aalim course 
in Madressa Taleemuddeen, Isipingo Beach. He has taught 
Hadith and other Arabic books over many years and is fluent in 
several languages. 



Download digital version here: www.alhidayah.co.za/Tayseerul-Aqaaid/ 

